**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2018. JÚLIUS 11-I RENDES ÜLÉSÉRŐL.**

 **Határozat:**

 **31/2018. (VII. 11.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. július 11-i rendes üléséről.

Jelen vannak: Németh Ágnes polgármester, Bogár István, Dormán Jenő, Vizlendvai László,

 Sipos László képviselők, Fazekas István jegyző, Darabos Balázsné

 jegyzőkönyvvezető.

Távol voltak: Simon Viktória és Patakiné Sümegi Mária Erzsébet képviselők.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Dormán Jenő és Sipos László képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

1./ Vis maior pályázat beadásáról döntés

 Előadó: Németh Ágnes polgármester

2./ Tölgyfa utcai járda építése

 Előadó: Németh Ágnes polgármester

3./ Egyéb ügyek

**Zárt ülés:**

4./ A polgármester beszámolója az elmúlt ülés óta polgármesteri hatáskörben hozott

 döntésekről

 Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

**1./ Vis maior pályázat beadásáról döntés**

 Előadó: Németh Ágnes polgármester

Németh Ágnes polgármester elmondta, hogy a településen történt nagy esőzés alkalmával történtek káresemények. Többek között a Sport utcában a árok rongálódott meg, az Alsómező utcában az útról a követ hordta el a nagy esőzés, valamint a Petőfi utcában a járda egy kisebb részen leszakadt. Ezen munkák helyreállítására van lehetőség vis maior támogatás beadására, amelyet kértek és a helyszíni ellenőrzés meg is történt. A pályázat 90 %-os támogatottságú az önkormányzatnak 10 %-os önerőt kell biztosítani, amely 244.581,- Ft. Kérte, hogy erről döntsenek.

Hozzászólás nem volt, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 21/2018. (VII. 11.) számú határozata**

A Teskánd Község Képviselőtestülete ülésén úgy határozott, hogy a **vis maior támogatás címen** pályázatot nyújt be a Belügyminisztériumhoz.

**A káresemény megnevezése: 8991 Teskánd Alsómező u. hrsz. 087, Toldi u. hrsz.8/14, Petőfi u. 180/4, Sport u. hrsz.4/18.**

**A káresemény forrásösszetétele:**

|  |  |  |
| --- | --- | --- |
| **Megnevezés** | **2018. év** | **%** |
| Saját forrás (biztosítási összeg nélkül) | 244.581Ft | **10%** |
| Biztosító kártérítése | 0 Ft |  |
| Egyéb forrás  | 0 Ft |  |
| **Vis maior támogatási igény** | **2.201.229 Ft** | **90%** |
| Források összesen | 2.445.810 Ft | **100%** |

A károk helyreállításának (költségvetés alapján) tervezett összköltsége **2.445.810 Ft**, melynek fedezetét az önkormányzat **nem tudja** / részben tudja (megfelelő rész aláhúzandó) biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi.

* A károsodott épület(ek) az önkormányzat alábbi kötelező feladatának ellátását szolgálja(ák).

\_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat

\_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat

\_\_\_\_\_\_\_\_\_\_\_\_\_\_\_\_\_\_\_\_\_\_ épület (név, hrsz) \_\_\_\_\_\_\_\_\_\_\_\_\_\_\_\_\_\_\_ kötelező feladat

* A bekövetkezett káreseménnyel kapcsolatban az Önkormányzat biztosítással rendelkezik / nem rendelkezik\* (a megfelelő rész aláhúzandó)

|  |  |
| --- | --- |
| Biztosító Társaság megnevezése |  |
| Biztosítási szerződés száma |  |

* Az adott káreseményre biztosítási összeget: igényelt / **nem igényelt** (a megfelelő rész aláhúzandó.

\*A képviselő testület tanács határoz arról, hogy a károsodott ingatlanra értékkövető határozatlan időtartamú biztosítást köt, és vállalja annak 4 éven keresztüli fenntartását, valamint a támogatás elszámolásának benyújtásakor igazolja a biztosítási szerződés megkötését a Magyar Államkincstár területileg illetékes Igazgatósága felé.

* Vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.
* Az önkormányzat más - a tulajdonában lévő - vagyontárggyal a feladatát el tudja látni / nem tudja ellátni (a megfelelő rész aláhúzandó).
* A testület a saját forrás összegét a 2018 évi költségvetéséről szóló 3/2018.(III.20.). számú Költségvetési Rendeletében biztosítja.

A testület felhatalmazza a polgármestert a pályázat benyújtására.

**2./ Tölgyfa utcai járda építése**

 Előadó: Németh Ágnes polgármester

Németh Ágnes polgármester elmondta, hogy a járda építéséhez a jogerős engedélyt megkapták. Helyszíni egyeztetés történt kivitelező cég és a tervező részvételével az építéssel kapcsolatban. Problémaként merült még fel a Rigó utca végében lévő áteresz nem megfelelő állapota. Ezzel kapcsolatosan a lakókat helyszíni egyeztetésre hívták, akik vállalnák az új áteresz építésének költségét. Jelenleg az áteresz kivitelezésére várják az árajánlatot, és emiatt csúszik az építés.

**2./ Egyéb ügyek**

Előadó: Németh Ágnes polgármester

Németh Ágnes polgármester az elmúlt ülés óta történt fontosabb eseményekről számolt be:

- a védőnői rendelő tetőszigetelési munkái elkészültek

- Toldi utcában a víz és sárelöntés továbbra is problémaként jelentkezett, nem tudják mi lenne a megoldás, egyeztetett Ferenc Attila tervezővel is és a telektulajdonosok összehívását tervezik.

- Németh Istvánnékkal a megállapodás aláírásra került még Bekéékkel kell a megállapodást aláíratni, mivel ez egy háromoldalú megállapodás lesz. Utána tudnak a munkák kivitelezésével foglalkozni.

- a polgármesterekkel egyeztetett a szolgálati lakások nyílászáróinak cseréjéről, ők is támogatják, így árajánlatot kért a Cseke Kft-től az ablakok cseréjére.

-az iskolai szülői munkaközösség kérte, hogy váltsanak szolgáltatót az étkeztetésre, ezzel kapcsolatban az elmúlt héten tartottak egy fórumot. Kérték a szülőket nézzék meg az étel minőségét ne arra hagyatkozzanak, hogy a gyerekek nem eszik meg. A szülői munkaközösség ajánlatot kért egy bagodi vállalkozástól az iskolai étkeztetésre. Elmondta, hogy szolgáltató váltás esetén nemcsak az iskola étkeztetést kell nézni, hanem a bölcsődei és az óvodai étkeztetést is biztosítani kell és működtetni a melegítő konyhát 2 fő személyzettel és figyelembe kell venni azt is,hogy a közétkeztetésre vonatkozóan megvannak az előírások. Ilyen feltételekkel kell ajánlatot kérni.

Sipos László máshol is van ilyen probléma, a törvényi előírásoknak meg kell felelni.

Németh Ágnes a szülői munkaközösség szerint a megkérdezett szülők 80 %-a váltani szeretne.

Vizlendvai László lehet váltani, de nem valószínű, hogy az jobb lesz.

Németh Ágnes kérnek ajánlatot az iskola, óvodára és a bölcsődére is a közétkeztetésre.

Németh Ágnes polgármester elmondta, hogy megkeresték az Országos Innovációs Katalógustól a település megjelentetésére, úgy gondolja, hogy erre nincs szükség.

- Érkezett hozzá még egy kérelem a Zalaegerszegi Nagycsaládosok Egyesületétől, amelyet ismertetett.

A képviselőtestület tagjai is úgy gondolják, hogy az önkormányzat anyagi helyzetét nézve, most anyagi támogatást nem tudnak adni, mert ilyen alapon más nagycsaládosokat is lehetne támogatni.

Németh Ágnes válaszként megírja, hogy anyagi támogatást jelenleg nem tudnak biztosítani, de uszoda belépőt tudnak felajánlani az egyesületnek.

- a fogorvos az ügyeleti ellátásra kötött szerződést felmondta, ez több települést is érint és milyen megoldást sikerül rá találni nem tudja. Ezt a falvaknak közösen kellene megoldani.

- A falunapi program összeállt, a vállalkozóktól 470.000,- Ft támogatást kaptak.

- a Göcseji Dombérozó program keretében először a fittnesz parkban lesz bemutató, túrát szerveznek Attila atya vezetésével az Ilona kápolnától a helyi templomig, valamint e program keretein belül lesz rétes sütés a Kemence-házba.

Dormán Jenő a Petőfi utca 1. számú ház mellett a Sport utcára a tuják kilógnak a tulajdonosnak kellene szólni.

Németh Ágnes polgármester ezután az önkormányzat személyi állományának alakulásáról beszélt. Polcza Péter közmunkás munkaviszonyát valószínű, hogy felmondja Ausztriában vállal munkát. Habaráné Zarka Renáta szociális gondozói képzésen vesz részt. Borosné Mohácsik Zsuzsanna a szociális gondozói állását felmondta. A kulturális közfoglalkoztatásnak vége van.

Bogár István a településen az elmúlt időszakban több helyen történt tüzelés. A Hajnal utcában aláírást gyűjtenek a tűzgyújtás megszüntetésére.

Németh Ágnes polgármester a lőtérnél a fiatalok az épületet kitakarították lett konténer rendelve a szemétnek és több kisebb javítást elvégeznek.

 A következő 4./ napirendi pontot a képviselőtestület zárt ülés keretében tárgyalta.

 Kmf.

Németh Ágnes Fazekas István

polgármester jegyző

 Dormán Jenő Sipos László

 jegyzőkönyv-hitelesítők